[{"text_idx": "#000002", "text": "On ring ja ringi kohal on ring on spiraal"}, {"text_idx": "#000003", "text": "Miski on valesti. Sellel pildil asetsevat kujutist on keeruline tabada. Tunnen, et mul on ka\u0308es binokkel ja u\u0308ritan sellega vaadelda la\u0308hedalasuvat objekti, et na\u0308ha u\u0308ldpilti. See ebao\u0303nnestub. Ja\u0308a\u0308b vaid u\u0308le otsustada, kas (a) nihutada uuritav kujutis binoklist kaugemale, et la\u0308bi okulaari joonistuks silma vikerkestale u\u0308heselt tajutav terviklik kujutis; vo\u0303i (b) ja\u0308tta kujutis oma kohale ning loobuda binoklist lootuses, et kujutis pole liiga kaugel, et sellest aru saada. \u201eKoleduste va\u0308ljapanekut\u201c lugedes tunnen, et mu fookus on suunatud Ballardi maalitud u\u0308ksikutele objektidele; et ma kaon nendesse a\u0308ra; et geomeetriamerelained lo\u0308o\u0308vad u\u0308le pea kokku ja ma ei suuda pinnal pu\u0308sida. Sean hu\u0308poteesi, et asi vo\u0303ib olla lugemise kiiruses. Katsetan tempovaheldustega. Aeglaselt lugedes on (mo\u0303tte)liigutused liialt loiud, et pinnal pu\u0308sida, ning ma upun. To\u0303stan tempot. Kas a\u0308kki on see flip-book ning pean geomeetrilistest illusioonidest u\u0308le ujuma mo\u0303o\u0303duka kiirusega, et pu\u0308sida pinnal ning tabada Ballardi kineograafilist animatsiooni? Hetkeks na\u0308ikse toimivat, ent siiski mitte ta\u0308ielikult."}, {"text_idx": "#000004", "text": "O\u0303ige vo\u0303ti avab ukse. U\u0308hta\u0308kki mo\u0303istan, et olin terve aja u\u0308ritanud ballardlikku lukku avada vale vo\u0303tmega. Kirjanik ei soovigi mulle kirjeldada seda, mis juhtub, vaid seda, kuidas see juhtub. Tema jaoks ei ole oluline edasi anda mitte tegevust, vaid suhestumist."}, {"text_idx": "#000005", "text": "Reaalsusesulam. \u201eKoleduste va\u0308ljapanek\u201c on ko\u0303ige visuaalsem kirjatu\u0308kk, mis mulle tu\u0308kil ajal ka\u0308tte on sattunud. Ballard on teinud so\u0303naga seda, mille jaoks kasutas pintslit ning lo\u0303uendit Salvador Dali\u0301. Kui peaksin u\u0308ritama silme ette manada Ballardi vormi (ning mitte sisu), siis sobiks selleks kenasti na\u0308iteks Dali\u0301 maal \u201eMa\u0308lu pu\u0308sivus\u201c. Inimene ning teda u\u0308mbritsev olustik sulavad ning kohati lausa vajuvad laiali, kaotades algse vormi, eesma\u0308rgiga la\u0308bida mingit laadi metamorfoos. Ballard teeb oma laboratooriumis kliinilise operatsiooni, eraldades inimkehast taju- ja na\u0308rvisu\u0308steemi ning asendades selle va\u0308lisilmas toimuvaga nii, et sisemisest saab va\u0308limine ja vastupidi. Nii kriiskavad \u201esireeni huilgel Trabertist mo\u0308o\u0308da valgete ustega patrullautod, neuronaalsed ikoonid seljaaju kiirteel\u201c (lk 71) ja \u201elaskuvad helikopterid Talboti na\u0308htamatule maandumisplatsile tema teadvuse a\u0308a\u0308realal\u201c (lk 24). Operatsioon on sellega lo\u0303pule viidud \u2013 mo\u0303tte liikumine la\u0308bi keskna\u0308rvisu\u0308steemi mo\u0308o\u0308da u\u0308he neuroni aksoni ning teise neuroni dendriidi u\u0308hendust on inimkehast eemaldatud. Seda asendab helikopter, mille last on retseptorites tekkiv reaktsioon, mida transporditakse mo\u0308o\u0308da kiirteid edasi logistikakeskusesse, kust omakorda toimub vajalik su\u0308napside distributsioon."}, {"text_idx": "#000006", "text": "Kontseptuaalne inimgeomeetria. Teoses kasutatavad kujundid ei ole ta\u0308henduslikud iseenesest \u2013 need saavad ta\u0308henduse la\u0308bi suhestumiste. Ballard ei huvitu mitte niivo\u0303rd sellest, kuidas suhestub u\u0308ks inimene teisega, vaid sellest, millises vahekorras on ta u\u0308mbritsevaga (to\u0303si, ka see na\u0308itab suhestumist teise inimesega). Selle tulipunkti keskmes kirjeldab autor matemaatikule iseloomulikult aegruumis leiduvate objektide ruumilist vahekorda ning vorme. Va\u0308lisilmas leiduvat geomeetrilist to\u0303de on vo\u0303imalik importida sisemaailma nii, et \u201eplatsi perspektiivides, valli ja tunneli u\u0308henduskohtades tundis Talbot lo\u0303puks a\u0308ra suhte, mida oli vo\u0303imalik paljundada tema teadvuse maastikule. Va\u0308ljaku laskuv kolmnurk kordus noore naise na\u0308o geomeetrias.\u201c (lk 29)"}, {"text_idx": "#000007", "text": "Ballardliku to\u0303eotsingu kvintessents on tabada inimese ja maailma vahekorra mingi su\u0308mmeetria \u2013 midagi, mis aitaks elamise ebaloogilisusse luua korrapa\u0308ra. Ajendatuna korraulmast ning a\u0308ratundmisihast kurnavad teksti ohtrad kordused, seda nii situatsioonides kui kujundites. Na\u0308iteks tundub u\u0308hele tegelastest, et \u201esuuresti juhuslik aatomite konfiguratsioon universumis u\u0308ksko\u0303ik millisel ajamomendil; miski mis kunagi enam ei kordu, on oma unikaalse eneseidentsuse to\u0303ttu ta\u0308iesti absurdne\u201c (lk 49). Seepeale seisatas tegelane pa\u0308ikesevalguses, \u201ekergitades ja langetades ka\u0308si ja jalgu, ning kordas seda privaatset gu\u0308mnastilist vaatepilti u\u0308ha uuesti (ko\u0303igi eelduste kohaselt oli tegu katsega kurnata dubleerimise abil ajast ja su\u0308ndmustest va\u0308lja kogu ta\u0308hendust?)\u201c (lk 50). Ka korduseid kasutab Ballard selleks, et tegelastele tundmatut maailma a\u0308ratuntavamaks muuta, nentides samal ajal, et iga kordus ru\u0308u\u0308stab momendi originaalsust."}, {"text_idx": "#000008", "text": "Korra loomist takistavad seevastu absurdsuse meistriklassi ku\u0308u\u0308ndivad barja\u0308a\u0308rid, mis pa\u0308a\u0308divad umbteedega, kust pole vo\u0303imalik edasi saada. Kuidas na\u0308iteks mo\u0303ista tegelase, kelle \u201eema oli 65-aastane Broadmooris elav terminaalses faasis psu\u0308hhopaat, tema isa ikka veel su\u0308ndimata laps Dallase su\u0308nnituskliinikus\u201c (lk 133) tausta ning sugupuud? Tupik. Muuhulgas ka\u0308ib Ballard terve teose va\u0308ltel ajaga ringi ku\u0308llaltki fantaasiaku\u0308llaselt, voolides seda nagu plastiliini. Mo\u0303nel puhul kasutab ta ajaliste koordinaatide hajutamiseks suisa kustukummi ning seda u\u0308pris va\u0308givaldselt. Nii leiab teosest na\u0308iteks mitmeid aastaarve (nt lk 135), mille viimane number on asendatud kolme punktiga, markeerimaks unustamist ning u\u0308ksko\u0303iksust, et mitte seda ja\u0308rele uurida. Samasugust ignorantsust heidab ta hiljem pilkavalt ette ka massimeediale."}, {"text_idx": "#000009", "text": "Ajalised isea\u0308rasused. Kuigi \u201eKoleduste va\u0308ljapanek\u201c na\u0308gi esimest korda ilmavalgust 1970. aastal ega pu\u0308u\u0308a tulevikumaailma sellises terviklikkuses hoomata nagu Orwell vo\u0303i Bradbury, leiab teosest huvitaval kombel mitmeidki hiromantlikke diagnoose \u2013 selliseid, mis on muutunud to\u0303eliselt aktuaalseks alles mo\u0308o\u0308dunud ku\u0308mnendi lo\u0303ppakordide kontekstis. Noist ko\u0303ige po\u0303letavamalt uurib Ballard meedia mo\u0303ju inimpsu\u0308u\u0308hikale. Raamatu peategelased veedavad arvestatava koguse ajast reklaamplakatite dz\u030cunglis, millest va\u0308ljapa\u0308a\u0308semiseks tuleb mats\u030ceetega teed rajada: \u201eSaigoni ta\u0308navahukkamist kujutava kompositsiooni vastas seisis reklaamfoto paneelidest kokku seatud labu\u0308rint\u201c (lk 48). Klantspiltidele ja\u0308a\u0308dvustatud sireenide ka\u0308est vo\u0303ib tegelasi pa\u0308a\u0308sta u\u0308ksnes Ariadne lo\u0303ng."}, {"text_idx": "#000010", "text": "Ballard na\u0308eb terve teose va\u0308ltel vaeva ko\u0303iksuguste kompositsioonide koostamisega, millega soovib taas kord anda ninanipsu massimeedia salakavalusele. Reklaamfotode vo\u0303i -filmide montaaz\u030cilaual saavad kokku Madame Ky, Jeanne Moreau ja Jacqueline Kennedy na\u0308gu, mille \u201estroboskoopilise efekti kasutamine [\u2014] kulmineerus psu\u0308hhomotoorsete ha\u0308iretega\u201c (lk 143). Vo\u0303ibolla just massimeedias levivate va\u0308a\u0308rastunud inimkollaaz\u030cide to\u0303ttu on peategelane (koos oma ko\u0303ikide alateadvuses elavate kulleritega, kes end aina sagedamini ilmutavad) olukorras, kus ta peab mahaja\u0308etud barakis endale mingisuguse eksistentsi kokku keevitama. Kuigi esmapilgul ja\u0308a\u0308b mulje, et teoses esinevad tegelased on na\u0308otud ning iseloomutud, on see u\u0308ksnes illusioon \u2013 nende na\u0308od on kompileeritud mitmetest reklaamplakatitelt na\u0308htud lo\u0303ustadest ja iseloomud filmides kohatud karakteritest, kusjuures need na\u0308od ja iseloomud on u\u0308ksteise peale asetatud lohakalt. Seeto\u0303ttu on vo\u0303imatu aru saada, kust algab suu ning kus lo\u0303peb ko\u0303rv. Kust algab Jacqueline Kennedy ning kus lo\u0303peb Elizabeth Taylor. U\u0308ks Ballardi frankensteinidest loob endale barakis vedelevate psu\u0308hholoogiliste testide komplekti abil eksistentsi. Pa\u0308rast iseloomugeneesi la\u0308heb tegelane pahaaimamatult toidumoona koguma. Barakki naaseb ta kokakoolapudeliga. Kuigi tegelane oleks barakki vo\u0303inud naasta ka veepudeliga, ei vo\u0303imaldanud tema massimeedia labu\u0308rinti lukustatud tarbimisharjumused seda teha."}, {"text_idx": "#000011", "text": "Iroonilisel toonil ka\u0308ib kirjanik ringi ka massimeedia vastutustunde problemaatikaga. Kirjanik u\u0308hendab va\u0308givalla- ning so\u0303jakoledused meediaprisma kaudu maksimaalseks seksuaalseks erutuseks. Massimeedia ei tegele ballardlikus universumis to\u0303e vahendamisega, vaid vastutustundetult ning ko\u0303rgilt \u201eo\u0303ige\u201c maailmapildi eksportimisega paganlikesse perifeeriatesse. C\u2019est moi la ve\u0301rite\u0301.[1] Massimeedia naeruva\u0308a\u0308ristamise kulminatsiooni kannab selles u\u0308ha valjenevas s\u030carz\u030cis ette doktor Nathan, so\u0303nades: \u201e[F]akt, et juhtum leidis aset, ei to\u0303esta mingil juhul juhtunu tegelikku toimumist\u201c (lk 50)."}, {"text_idx": "#000012", "text": "Finis\u030cilipp. Ballard kasutab \u201eKoleduste va\u0308ljapanekus\u201c mitmeid vo\u0303tteid, mis muudavad teose lugemise keeruliseks. Tegelaste nimed vahetuvad ilma u\u0308hegi selgitava po\u0303hjenduseta suvalistel ajahetkedel, nad saavad surma ning tulevad hiljem uuesti elavana tagasi (kuid vo\u0303ibolla teise nimega). Olukorrad korduvad, ent Ballard kirjeldab neid u\u0308ha uuesti. Olgugi et erinevate rakursside alt, on nende kogemine ikka ja ja\u0308lle a\u0308a\u0308rmiselt va\u0308sitav. Peale ko\u0303ige muu ilmestavad teksti perversioonide ja transgressioonide hordid, mis teevad lugemise to\u0303eliselt emotsionaalseks. Ometi olen ka kokkuvo\u0303tte kirjutamise ajal endiselt seisukohal, et see on u\u0308ks omana\u0308olisemaid kirjatu\u0308kke, mis minu raamaturiiulil koha on leidnud. Kas mul on hea meel, et seda lugesin? Jah, aga pean nu\u0308u\u0308d ennast sellest korralikult va\u0308lja puhkama."}, {"text_idx": "#000014", "text": "Oled o\u0303ppinud o\u0303igusteadust ning to\u0308o\u0308tad praegugi o\u0303igusno\u0303ustajana, aga sul on ka raamatublogi In Libris Libertas, mille eesma\u0308rk on populariseerida kirjandust ja lugemisharjumusi. Milline oli sinu tee kirjanduse mo\u0303testamise juurde? Kas ja kuidas sinu igapa\u0308evato\u0308o\u0308 ja kirjanduslikud huvid u\u0308ksteist mo\u0303jutavad?\nMinu huvi kirjanduse mo\u0303testamise vastu sai alguse peaasjalikult ta\u0308nu heale so\u0303brale, kellega me loetu u\u0308le lihtsalt jutustasime ning u\u0308hel hetkel jo\u0303udsime selgusele, et mo\u0303tted loetust vo\u0303iks talletada ka pu\u0308sivamasse vormi kui inimese ma\u0308lu.\nPraktiseeriva juristi roll ei erine kirjanduse mo\u0303testaja omast nii palju, kui esmapilgul tunduda vo\u0303ib. Mo\u0303lemad huvituvad eelko\u0303ige kirjaso\u0303nast, tegelevad kirjapandud tekstide to\u0303lgendamisega. Mo\u0303lema jaoks on oluline tabada uuritava teksti tegelik sisu. Kuna mu peamine huvi on ilukirjandus, siis praegu annab see mulle vaheldust to\u0308o\u0308st tihti va\u0308ga tehniliste ning kantseliitlike tekstidega (to\u0303si, mille mo\u0303jud esinevad sageli ka mu enda kirjutistes)."}, {"text_idx": "#000016", "text": "U\u0308ks raamatusoovitus peagi algavaks pooleaastaseks kaamoseks?\nPooleaastane periood no\u0303uab triloogiat. Selleks on hiina ulmekirjaniku Cixin Liu kolmikteos \u201eMa\u0308lestus Maa minevikust\u201c, mis ilmus hiljuti eestikeelses to\u0303lkes, aga millega ma veel tutvunud ei ole, ehkki selle ingliskeelseid \u2013 eriti Ken Liu \u2013 to\u0303lkeid julgen soovitada."}]